WikipediA 


Lingua grega antiga 


Na Galipedia, a Wikipedia en galego. 


O grego antigo (r) 'EAÁr|viKr| y^wttcx hé Helleniké 
glotta ) é unha das linguas indoeuropeas, chegada a 
Grecia entre os séculos XXV e XVII antes da nosa era. 
Posteriormente deu pé ao grego moderno. 

Dialectoloxía 


Artigo principal: Dialectos gregos. 

En orixe, había unha gran variedade de dialectos, 
reunidos en catro grupos: arcado-chipriota-panfilio, 
occidental ou dórico, eolio e xónico-ático. 

Falar do grego antigo non ten moito sentido se se quere referir a un dos idiomas antigos: nos feitos, porén, o 
grego designa o dialecto de Atenas. O ático (dialecto do grupo xónico-ático), lingua da antiga Atenas, é a 
lingua na que se escribiu a maioría da literatura grega clásica. Baixo a influencia de Alexandre o Grande, o 
emprego dos dialectos refreouse, de sorte que o mundo grego utilizase a KOivq koiné, lingua común (é o 
senso do adxectivo koivóc; koinós ) xurdida de varios dialectos do grupo xónico-ático. Esta permitíalle 
comunicarse co seu exército e ensinábase aos habitantes das rexións conquistadas, converténdose así na 
lingua franca da Antigüidade, en competencia co latín. A koiné converteuse pronto na lingua oficial do 
Imperio romano de Oriente, antes de continuar a evolucionar para dar lugar ao grego moderno de hoxe. 


Falado en: 

Extinción: 

Familia: 

Escrita: 


ISO 639- 
1 : 

ISO 639- 
2 : 

ISO 639- 
3: 


Grego antigo 
'EÁÁqviKij 
Hellénike 

Leste do Mediterráneo 

século -IX até o século VI 

Indoeuropea 

Helénica 

Grego antigo 

Alfabeto grego 

Códigos de lingua 


grc 

grc (http://www.sil.org/iso639- 
3/documentation.asp?id=grc) 



Extensión da lingua grega antiga. 






















Escrituras 


A primeira forma de escritura testemuñada para notar un dialecto grego é o lineal B, un silabario sen 
relación co alfabeto grego, que servía para transcribir unha forma arcaica dun dialecto do que máis tarde 
derivan os do grupo arcado-chipriota-panfilio, o micénico empregado en Grecia continental e en Creta entre 
-1550 e -1200 aproximadamente. Entre -800 e -200, unha escritura próxima, o silabario chipriota, foi 
utilizada en Chipre. Este silabario podería descender do chipro-minoico (cf. infra). 

Compre notar que existiron en Grecia escrituras máis antigas que o lineal B e o chipriota, sen que se saiba se 
serviron para escribir o grego: 

■ o Lineal A (entre -1800 e -1450, en Creta e nas illas do mar Exeo]. 

■ o cretense xeroglífico (entre -1750 e -1600, en Creta). 

■ o chipro-minoico (entre -1500 e -1200, en Chipre), se cadra derivada do Lineal A. 

A continuación empregouse o alfabeto grego, herdado dos Fenicios e do seu alfabeto, que tivo diferentes 
versións (chamadas epicóricas) a partir dos séculos IX ou VIII e que logo se normalizou e se impuxo ao 
resto do mundo helenófono por Atenas en -403. Ao engadiren as vogais a este abjad semítico, os Gregos son 
os inventores dos alfabetos occidentais. En efecto, tomado prestado polos Etruscos (cf. Alfabeto etrusco), 
que o transmitiron aos romanos, deu lugar ao alfabeto latino, pero tamén, sen pasar polos etruscos, ao 
alfabeto gótico, ao cirílico, ao alfabeto copto,... 

A historia do alfabeto grego constitúe un artigo separado. 

Fonoloxía 


O grego antigo é unha lingua con acento de altura, que posúe dúas (ou 
tres, segundo as interpretacións) entoacións: aguda e circunflexa (cf. 
Acentuación do grego). Caracterízase tamén por un sistema de 
consoantes aspiradas e por un xogo de oposicións de cantidades 
vocálicas. Hai moitas regras de sandhi, tanto internas como externas. 

Ao pasar do indoeuropeo ao grego, a lingua sufriu moitas modificacións 
fonéticas. As máis importantes explícanse coa lei de Grassmann, a lei de 
Osthoff e a lei de Rix. Nótase tamén por outra banda que o grego 
permite restituír en moitos casos a coloración das laringais IE. Na 
clasificación tradicional das linguas indoeuropeas aparece como unha 
lingua centum. 

Morfoloxía 


O grego, como outras linguas indoeuropeas antigas, é altamente flexiva. 
Ademais de polo emprego de desinencias, o grego se caracteriza por 
procedementos herdados do indoeuropeo como a alternancia vocálica, o 
uso da reduplicación e do aumento nos verbos. 


Historia da 
lingua grega 

(ver tamén: alfabeto grego) 

Protogrego (c. -2000) 

Micénico (c. -1600—1100) 

Grego antigo (c. -800—300) 

Dialectos: 

Eolio, Arcadochipriota, Átlco, 
Dórlco, Macedonio, Xónico 

Koiné (desde c. -300) 

Grego bizantino (c. -330-1453) 

Grego moderno (desde 1453) 

Dialectos: 

Capadoclo, Chlprlota, 
Demótlco, Griko, Katharevousa, 
Póntico, Tsakonio, levánico 


Sistema nominal 






Os nomes distinguen cinco casos (nominativo, vocativo, acusativo, xenitivo e dativo), tres xéneros 
(masculino, feminino e neutro, ás veces reducidos a unha oposición animado / inanimado) e tres números 
(singular, dual, plural e colectivo para os neutros). O grego moderno xa non emprega o dativo, excepto en 
certas expresións como en taxei, pero os outros casos consérvanse xeralmente. 

Hai tres grandes tipos de declinacións, tanto para os nomes como para os adxectivos (tipo en -a/r), tipo 
temático en -oc; e tipo atemático), que, a súa vez, teñen subtipos. Os pronomes seguen un sistema propio e 
que, por ter influenciado os tipos nominais,non está moi separado destes. 

A complexidade da flexión nominal vén da súa riqueza. 


Sistema verbal 

Os verbos teñen tres voces (activa, media e pasiva), tres persoas e tres números. Conxúgase en seis modos, 
catro persoais (indicativo, imperativo, subxuntivo e optativo) e dous impersoais (infinitivo e participio). Hai 
sis tempos (presente, imperfecto, aoristo, futuro, perfecto e pluscuamperfecto), repartidos de maneira 
desigual entre os modos. Existen algunhas formacións secundarias, como o futuro anterior. 

Ademais do tempo, o verbo expresa sobre todo, de maneira moi precisa, tres aspectos (imperfectivo, aspecto 
cero e estático) e moitos modos de proceso (incoativo, iterativo, frecuentativo etc.). só o indicativo marca 
tempo: en todos os outros modos, só se indica aspecto. 

Hai dúas grandes categorías de conxugacións: os temáticos (ou verbos en -co) e os atemáticos (chamados 
verbos en -pi). Estas categorías divídense nun gran número de subcategorías. O sistema verbal é moi 
complexo pois a flexión xoga con moitos procedementos, como a alternancia vocálica, a sufixación o xogo 
de desinencias, o emprego dunha vogal temática, o aumento e a reduplicación. A todos estes procedementos 
hai que engadir as modificacións fonéticas importantes no seo dun mesmo paradigma . 

Así, non é esaxerado dicir que hai máis verbos irregulares que regulares. 

Influencia do grego antigo sobre as linguas modernas 


Palabras cultas e raíces gregas 

Un gran número de palabras en latín, gal ego, castelán, francés e inglés, por non citar máis linguas, son de 
orixe grega e a maioría dos neoloxismos cultos utilizados polo mundo adiante están forxados con raíces 
g r eg as (a miúdo mesturadas con radicais latinos). Só unhas poucas linguas, como o islandés de xeito 
sistemático e, nunha menor medida, o alemán, non empregan estas raíces, senón que traducen por calco os 
termes cultos gregos a través de raíces que lles son propias. 


Palabras correntes 

Palabras como bodega ou carácter' veñen tamén do grego. Pasadas polo latín e herdadas como tal no galego 
(ou a través doutra lingua), sufriron as mesmas modificacións fonéticas que as outras palabras herdadas e 
agora están moi separadas do seu étimo grego: cómpre recoñecer tras elas á7io0qKq apothéké e xapaKiqp 
kharaktér. 


O dédalo sincrónico do cosmos político 




Velaquí, para ilustrar a omnipresenza do grego nas linguas occidentais, un extracto dun texto de Xenofonte 
Zolotas (Sevocpcbv ZoÁcbiac;) no que cada palabra (agás as gramaticais) é de orixe grega: 

Sen apostrofar a miña retórica no énfase e na plétora, analizarei elipticamente, sen 
galicismo ningún, o dédalo sincrónico do cosmos político caracterizado por síndromes de 
crise que paralizan a organización sistemática da nosa economía. Nós somos 
periodicamente escépticos e neurasténicos ante estes paroxismos perifrásicos, esta bulimia 
dos demagogos, estas hipérboles, estes paradoxos hipócritas e cínicos que simbolizan 
unha democracia anacrónica e caótica. Os fenómenos fantásticos que nos profetizan para a 
época astronómica han destronar os programas raquíticos, híbridos e esporádicos do noso 
ciclo atómico. [...] 

Véxase tamán 


Outros artigos 

■ Linguas indoeuropeas 

■ Dialectos gregos 

■ Alfabeto grego, Diacríticos do alfabeto grego, Letras suplementarias do alfabeto grego e 
Historia do alfabeto grego 

■ Grego moderno 

■ Literatura grega 



Vexa a proba da 
Wikipedia en Lingua 
grega antiga (https:Hinc 
ubator. wikim edia. org/wi 
ki/Wp/grc) 


Ligazóns externas 

■ Xerador de texto aleatorio grego (http://www.lorem-ipsum.info/_greek) ademais do habitual 
lorem ipsum. 

■ Dictionnaire Freelang (http://www.freelang.com/dictionnaire/grec.html) - Dicionario grego- 
francés/francés-grego 

■ Dictionnaire Freelang (http://www.freelang.com/dictionnaire/grec_ancien.html) - Dicionario 
grego antigo-francés/francés-grego antigo 

